**URBÁRSKY DEŇ 2023**

**Propozície k rybárskym pretekom.**

Poriadateľ: Urbárska obec,pozemkové spoločenstvo Dulov

Dátum: 29. Apríl 2023

Prezentácia účastníkov: 7.00 – 8.00 hod.

Začiatok pretekov: 8.00 – 12.00 hod.

Štartovné: 10,- Eur/osoba, dieťa 3 Eur/

Pravidlá súťaže:

1. Pretekov sa môže zúčastniť každý držiteľ rybárskeho lístka vydaného

Urbárskou obcou Dulov, ako i ostatní záujemcovia o rybolov z radov

občanov a rybári Slovenského rybárskeho zväzu. **Registrovaní pretekári a reprezentanti sa môžu zúčastniť mimo súťaž.**

2. Loví sa v zmysle V Y H L Á Š K Y Ministerstva životného prostredia Slovenskej republiky z 29. novembra 2018, ktorou sa vykonáva zákon č. 216/2018 Z. z. o rybárstve a rybárskeho poriadku vydaného Urbárskou obcou v Dulove.

3. Lovné miesta sa losujú. I tento rok budú môcť skupiny známych chytať

vedľa seba, pričom musí byť medzi loviacimi dodržaná vzdialenosť

minimálne 2 metre. Za skupinu losuje jeden a po vylosovaní miesta mu

budú pridelené ďalšie miesta v poradí podľa počtu členov skupiny. Pre

sponzorov bude vyhradených 10 miest.

4. Lovné miesta budú označené tabuľkami.

5. Loví sa výlučne z vnútornej strany jazier.a, Mládež na určenom mieste na rybníku č. b ;nesúťažne na vyhradenom úseku bez ponechania úlovku.

6. Zmena miesta lovu je počas pretekov zakázaná.

7. Boduje sa najdlhšia ryba. Rozhodca zapíše čas ulovenia**.(pre prípad „nezdaru“ záberov väčších rýb je dole tabuľka čo sa môže bodovať ak sa neuloví väčšia ryba.) Ryba zdolaná po 12.00hod. sa do súťaže nezarátava.**

8. Ryba v prípade zhodnosti dĺžky bude víťazná tá, ktorá bola skôr chytená.

9. Počítajú sa iba úlovky odmerané oficiálnym rozhodcom.

10. Loviaci si môže ponechať 1 ks ušľachtilej ryby alebo 4 pstruhov. **Nie je možnosť kombinácie**. Ostatné ryby je povinný po odmeraní odovzdať rozhodcom do tomboly alebo pustiť späť do jazera.

11. Vnadenie je povolené bez obmedzenia.

12. Zakázané je zavážanie návnad i nástrah.

13. Loví sa na 2 udice s jednoháčikovým nadväzcom , /t.j. max.2 háčiky na udici/ deti lovia na jednu udicu.

14. Každý pretekár musí byť prítomný pri udiciach. Pri opustení lovného miesta

musí zabezpečiť dozor pri udiciach.

15. Každý loví samostatne, pričom je zakázané nahadzovať udice susedovi,

respektíve vylovovať rybu /otec môže max. nahodiť maloletému synovi/. Je

však povolené pomôcť susednému loviacemu pri podobratí úlovku podberákom. Zasieťovanú rybu nemožno vymieňať.

16. Loviaci je povinný pri vylovovaní ryby používať podberák, ako i nástroje na

uvoľňovanie háčikov.

17. Rozhodca má právo kedykoľvek skontrolovať nástrahy loviacich pretekárov.

18. Platí prísny zákaz privlastňovania si kapra nad 60 cm, zubáča a jesetera!!!!

19. Každý pretekár je povinný po ukončení pretekov zanechať lovné miesto bez

rôznych odpadkov.

20. Pretekár, ktorý tieto pravidlá poruší, bude okamžite diskvalifikovaný,

pričom mu nebude štartovné vrátené.

21. Štartuje sa na vlastné nebezpečenstvo.

22. Vzhľadom na bezpečnosť nebudú do pretekov pripustení pretekári vo

viditeľnom podnapitom stave, rozhodca má právo takéhoto súťažiaceho

vylúčiť zo súťaže.

23. Max počet účastníkov je 120. Počet voľných miest bude zverejnený na

internete priebežne.

Info: Účastníci si poplatok na preteky platia pri platení

rybárskych lístkov v priebehu apríla. Ostatní, ak budú voľné miesta,

si preteky platia aj pri vstupe do areálu. Prvé 3 miesta budú odmenené hodnotnými vecnými cenami.

Príjemné zážitky s pretekov Vám želajú usporiadatelia.

Ostatné vecné ceny budú vylosované v tombole.

Občerstvenie na mieste /pivo , guláš, nealkoholické ako aj alko nápoje./

Bodované ryby: Najmenšia miera v cm.

Kapor 45 (zasietkovať 50cm)

Zubáč 45

Lieň 30

Červenica – Plotica 25

Šťuka 50

Jeseter 50

Úhor 35

Pleskáč 25

Karas 25

Pstruh 20

Vítame sponzorov ktorí by mali záujem prispieť do tomboly – volajte !

Hlavný rozhodca: Rendek Ľ